A BIZOTTSÁG HATÁROZATA
(2008. június 10.)
a 2006/139/EK határozatnak törzskönyv vagy tenyésztési főkönyv vezetésére jogosult egyesült államokbeli hatóság tekintetében a sertésfélék vonatkozásában történő módosításáról
(az értesítés a C(2008) 2472. számú dokumentummal történt)
(EGT-vonatkozású szöveg)
(2008/453/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel a harmadik országokból származó állatok, azok spermája, petesejtjei és embriói behozatalára alkalmazandó tenyésztéstechnikai és származástani feltételekre vonatkozó elvek megállapításáról és a szarvasmarhafélék fajtatiszta tenyészállatairól szóló 77/504/EGK irányelv módosításáról szóló, 1994. június 23-i 94/28/EK tanácsi irányelvre (1) és különösen annak 3. cikke (3) bekezdésére,
mivel:
(1)
Az egyes állatok vonatkozásában törzskönyv vagy tenyésztési főkönyv vezetésére jogosult harmadik országbeli hatóságok jegyzéke tekintetében a 94/28/EK tanácsi irányelv végrehajtásáról szóló, 2006. február 7-i 2006/139/EK bizottsági határozat (2) előírja, hogy a tagállamok számára csak akkor engedélyezik bizonyos állatfélékhez tartozó fajtiszta vagy hibrid tenyészállatoknak, azok spermájának, petesejtjeinek és embrióinak a behozatalát, ha ezek az állatok szerepelnek egy olyan törzskönyvben vagy tenyésztési főkönyvben, amelyet az e határozatban felsorolt valamely hatóság vezet.
(2)
Az Egyesült Államok kérte, hogy a sertésfélék vonatkozásában egy hatóságot vegyenek fel a 2006/139/EK határozat mellékletébe az országra vonatkozó bejegyzések közé.
(3)
Az Egyesült Államok garanciákat nyújtott a közösségi jogszabályokban és különösen a 94/28/EK irányelvben megállapított megfelelő követelmények betartására.
(4)
A 2006/139/EK határozat mellékletét ezért ennek megfelelően módosítani kell.
(5)
Az e határozatban előírt intézkedések összhangban vannak az Állattenyésztés-technológiai Állandó Bizottság véleményével,
ELFOGADTA EZT A HATÁROZATOT:
1. cikk
A 2006/139/EK határozat melléklete e határozat mellékletének megfelelően módosul.
2. cikk
Ezt a határozatot 2008. június 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2008. június 10-én.